 Aayadahaas oo dhan waxay tusayaan in haddii gaalada lagu yiraahdo yaa samooyinka iyo dhulka abuuray ay leeyihiin allaah ama la yiraahdo yaa idin abuuray, ama la yiraahdo yaa caalamka quudsha iwm, waxay leeyihiin allaah, marka wahaabiyadu waxay ku andacoodeen in ay taasi daliil u tahay in kufaartii Quraysh iyo mushrikiintii carabtu ay yaqiineen towxiid ar-Rubuubiyah laakiin aanay taasi Islaamka soo gelin, sidaa darteed, Islaamka waxaa lagu soo gala Towxiidka Uluuhiyada ama Towxiidka Cibaadada oo ah in cibaadada Ilaahay oo kali ah loola jeesto xaggiisa. 